सड़क चौड़ीकरण में काटे जा रहे पेड़ों की लकड़ियां बेच दे रहे अफसर
100-100 रुपए में बेच रहे लट्ठे
यहभी पता चला कि अफसरों ने लकड़ी बेचवाने के लिए एक युवक को बहाल किया हुआ है। वह औसत मोटी लकड़ी के लट्ठों को 100-100 रुपए में बेच रहा है। 10 दिनों से लगातार ऐसा हो रहा है। लोग दिन में भी लकड़ी उठा ले जाते हैं। युवक शाम में उनसे पैसे वसूलता है।
दूसरे जिलों में भेजी जा रही लकड़ी : भास्करकी पड़ताल में सामने आया कि मोटी लकड़ियों की तस्करी देर रात की जा रही है। इसके लिए सिंडिकेट का एक सदस्य रात को आता है। दूसरे जिलों से आईं मालवाहक गाड़ियां मेमको मोड़ के पास खड़ी रहती हैं। धैया रोड से कुछ-कुछ समय के अंतराल में लकड़ियों को ठेले पर लाद कर मेमको मोड़ पहुंचाया जाता है। वहां उन्हें मालवाहक पर लोड कर दिया जाता है। वे गाड़ियां जीटी रोड की ओर चल पड़ती हैं। शहर के कई आरा मिल में भी लकड़ियां पहुंचाई जा रही हैं।
धैया रोड मंडल तालाब के पास पेड़ काटने के बाद ले जाते लोग।
^धनबाद में कट रहे पेड़ों की लकड़ियों की जिम्मेवारी वन नियामक की है। अगर लकड़ियों की चोरी और तस्करी हा़े रही है, तो मैं इसकी सूचना वन नियामक के अधिकारियों को दूंगा।’’ -एस चंद्रा, डीएफओ, धनबाद
यह है नियम
किसीयोजना के विस्तारीकरण के लिए लकड़ी काटने की स्वीकृति वन विभाग देता है। पेड़ कटने के बाद लकड़ी की सुरक्षा की जिम्मेवारी वन नियामक की हो जाती है। धनबाद क्षेत्र का वन नियामक कार्यालय गिरिडीह में है। नियामक फिर लकड़ी की बिक्री के लिए नीलामी का आयोजन करता है। हालांकि, धनबाद में लकड़ी की लूट मची हुई है। संभव है, इसमें नियामक से जुड़े लोगों की भी मिलीभगत हो।
डीबी स्टार . धनबाद
सड़कचौड़ीकरण के नाम पर जिले में 3050 पेड़ काटे जाने हैं। सिटी सेंटर से बरवाअड्डा के बीच 416 पेड़ काटे जाने हैं। वर्षों पुराने पेड़ को काट कर अफसर जिस तरह बेच रहे हैं, वह आश्चर्यजनक है। शहर के बीच से गुजरने वाली सड़क से हर दिन लकड़ियां बेची जा रही हैं। अफसरों ने कीमती लकड़ी को बेचने के लिए सिंडिकेट खड़ा किया हुआ है। उससे जुड़े लोग लकड़ियों को ठिकाने लगा रहे हैं। दैनिकभास्कर की टीम ने लकड़ी बेचने वाले सिंडिकेट की पड़ताल की। पड़ताल में जो सामने आया, वह आश्चर्यजनक था।
hin_Deva hin_Deva hin_Deva hin_Deva bho_Deva hin_Deva hin_Deva hin_Deva hne_Deva hin_Deva